**MOL Grupa pokreće studentsko takmičenje Freshhh2014**

* **Prijave za takmičenje MOL Grupe Freshhh2014** **počinju danas i traju do 7. aprila 2014. a vrše se na sajtu [www.freshhh.net](http://www.freshhh.net/)**
* **Freshhh je međunarodno onlajn takmičenje studenata naftne i gasne industrije u 70 zemalja**
* **Tročlani timovi se takmiče za nagradu u ukupnoj vrednosti od 20.000 evra**

Budimpešta, 5. mart 2013. - **MOL Grupa ove godine još jednom lansira svoje jedinstveno međunarodno takmičenje. Studentske grupe sa univerziteta i koledža se takmiče ne samo iz zabave, već i za 20.000 Evra i moguću karijeru. Konkurs počinje danas, a registracije se prihvataju do 7. aprila putem sajta** [**www.freshhh.net**](http://www.freshhh.net)**.**

Od 2007. godine MOL Grupa organizuje jedno od najvećih međunarodnih takmičenja u industriji nafte i gasa pod nazivom Freshhh2014. Program nastoji da privuče i razvija nove, mlade talente u okviru kompanije i postavi ih kao najjače stubove Grupe. U poslednjih sedam godina 10.000 studenata raspoređenih u 3.500 ekipa sa 250 univerziteta iz 70 zemalja sveta takmičilo se u okviru ovog programa. Mnogi od njih su sada uspešno zaposleni u MOL Grupi širom sveta.

Takmičenje se sastoji iz tri kruga, gde učesnici moraju da se takmiče u virtuelnom scenariju preko interneta rešavanjem industrijskih i strateških zadataka koje je razvila MOL Grupa. Najboljih 40 timova iz prvog kruga imaju šansu da se kvalifikuju za rundu Simulacija Strategije gde nailaze na simulaciju benzinske stanice i moraju da donesu odgovarajuće odluke na osnovu pažljive analize tržišta. Treći krug je uživo finale u Budimpešti, gde se prvih 10 timova takmiče za glavnu nagradu. Najbolje tri ekipe će osvojiti 20.000 evra (9.000 evra za pobednički tim, 7.000 evra za drugo i 4.000 evra za treće mesto) i mogućnost da učestvuju u programu zapošljavanja diplomaca u MOL Grupi. Učinak timova će procenjivati žiri koji se sastoji od viših rukovodilaca MOL Grupe. Ove godine, Freshhh se uglavnom fokusira na rafinerije, logistiku i strategiju.

*“Prošle godine smo imali rekordan broj prijavljenih studenata, njih 2.600 iz 60 zemalja sveta formiralo je 887 timova za učešće u takmičenju. Naš cilj je da ove godine oborimo taj rekord. Budući uspeh MOL grupe je u rukama mladih ljudi koji imaju kreativnost, sveže ideje i nove poglede na samu Grupu, s toga je kontinuirano investiranje resursa u razvoj vrhunskih talenata, najbolja odluka koju možemo doneti,”* rekla je Zdravka Demeter Bubalo, potpredsednica ljudskih resursa MOL Grupe.

**O takmičenju**

**Ko može da se prijavi?**

Takmičenje Freshhh osmišljeno je za studente. Svi članovi tima moraju biti aktivni studenti. Studenti doktorskih studija takođe mogu učestvovati u takmičenju. Zadaci će biti fokusirani na industriju gasa i nafte, s toga se preporučuje da imate praktično orijentisane članove tima.

**Kako se prijavljuje?**

Tročlani timovi iz 70 zemalja mogu se registrovati na sajtu [www.freshhh.net](http://www.freshhh.net). Registracija traje do 12:00 PM GMT, 7. aprila 2014.

**O MOL Grupi**

MOL Grupa je integrisana, nezavisna, međunarodna kompanija naftne i gasne industrije, sa sedištem u Budimpešti, Mađarska. Posluje u više od 40 zemalja i zapošljava skoro 29.000 ljudi širom sveta. Aktivnosti izvlačenja nafte i proizvodnje kompanije MOL osigurava tradicija od 75 godina u ovoj oblasti. Trenutno postoje proizvodni pogoni u 7 zemalja i pogoni za izvlačenje nafte u 11 zemalja. Grupa vodi 4 rafinerije i dve petrohemijske fabrike, pod integrisanim menadžmentom lanaca snabdevanja u Mađarskoj, Slovačkoj i Hrvatskoj. MOL Grupa takođe poseduje mrežu od preko 1.700 benzinskih stanica u 11 zemalja u centralnoj i jugoistočnoj Evropi. 